શુક્ર ગ્રહ ઉપર પણ વૃક્ષો હતા. પરંતુ પ્રાયોગિક ધોરણે ઉગાડેલા ઝાડ બહુ મર્યાદિત સંખ્યામાં હતા, વત્તા શુક્રની સેંકડો કિલોમીટર ઉંચેની આબોહવા બહુ વિચલિત પ્રકારની હતી. માટે તેવા ઝાડની ઉંમર કદાચ લાંબી રહેતી હતી પણ તેની તંદુરસ્તી નહિ. એટલે જ ત્યાં કૃત્રિમ ઓક્સિજન બનાવવાના પ્લાન્ટ દરેકેદરેક ફ્લોટિંગ સિટી એટલે કે તરતાં શહેરમાં હતા. જે દરેક તરતાં શહેરને પર્યાપ્ત પ્રાણવાયુ પૂરો પાડી દેતા હતા અને હવામાં ભળેલો ઉચ્છવાસ વાયુ સંગ્રહિત થઇ જતો હતો અને તેનો શુક્રની સપાટી નજીક નિકાલ થઇ જતો હતો.